Мира Михелич

Мира Михелиќ, позната и како Мира Крамер Пуч (14 јули 1912 – 4 септември 1985 година) била југословенска писателка и преведувачка.

 Биографија 
Мира Михелиќ е родена во Сплит на 14 јули 1912 година, тогаш Австроунгарија (сега во Хрватска) како Мира Крамер. Учела во Љубљана и извесно време студирала право. Таа потоа станала професионален писател и преведувач, една од најпознатите словенечки книжевни фигури на 20 век. Била долгогодишен член на словенечките и меѓународните писателски друштва, служејќи како претседател на Друштвото на словенечките писатели и на Словенечкиот ПЕН  од 1973 година, исто така и потпретседател на Меѓународниот ПЕН. Во голема мера поради нејзините напори започнале меѓународните состаноци организирани од Словенечкиот ПЕН, годишен настан кој продолжува до денес.  Починала во Љубљана во 1985 година.

 Работа 
мини| Плочата во куќата во Љубљана во која живееле и создавале Мира и Франс Михелиќ
Првите романи на Михелич, Лице во огледало“  (1941) и Тивки води (1942), се описи на животот во удобниот свет и аристократската атмосфера на семејните традиции каде што владее културата на чесно заработено богатство, почит и гордост. Потоа таа брзо го открила својот личен поглед на опишаниот свет на литературата во кој ги поставува почитта против иронијата, ентузијазмот против одвратноста, класа и лојалност против обидите да се избега од неа, итн. Нејзините ликови се распарчени помеѓу традициите, почитта, контролирањето на чувствата од една страна и страста и амбицијата од друга страна, со љубовта, интригата, политичката моќ и богатството како клучни фактори. Специјално место се дава на еманципираната и независна современа жена која се бори против традиционалната посветена улога на жената од генерацијата на нејзината мајка и баба во корист на емоционално исполнување, иако тоа не значи нужно идеализирање на жената. Пример за ова е хероината во нејзиниот роман од 1959 година Април, која се случува во првите месеци од Втората светска војна. Во Кулата на осамените жени (1969) и Вратете се, синови (1972) таа понатаму ја развивала иронијата во опишувањето на ликовите и нивните гестови. Затвореникот од Емона (1978) и Патот на двајца императори (1981) се историски романи за интригите во древната Емона и љубовна приказна за време на Конгресот на Лајбах. Нејзиниот последен роман Часови од моите денови (1985) е мемоар. Таа исто така напишала романи за помлади читатели, како што се Дојди, мила моја Ариел (1965) и Сонот на летната ноќ на Пу(1972). Во 1963 година ја добила наградата Совре за нејзините словенечки преводи на Светлина во август на Вилијам Фокнер, Погледни го домот свој ангеле на Томас Вулф и Пиквикови хартии на Чарлс Дикенс. Во 1983 година ја добила наградата Прешерн за животно достигнување.

Била мажена за сликарот Франце Михелич.

 Избрани дела 

 Април (1959)
 Вратете се, синови (1972)
 Пламен и чад (1973)
 Дојди, мојата нежна Ариел (1965)
 Странец во Емона (1978)
 Патот на двата цареви  (1981)
 Свет без омраза (1945) претстава
 Операција (1950) претстава
 Часовите на моите денови (1985)

Категорија:Апсолвенти на Љубљанскиот универзитет
Категорија:Добитници на Прешерновата награда
Категорија:Југословенски писатели
Категорија:Починати во 1985 година
Категорија:Родени во 1912 година
Категорија:Словенечки писатели